Միխայիլ Մոլկոչանով

Միխայիլ Վասիլևիչ Մոլկոչանով (, ), խորհրդային ռազմական գործիչ, Հայկական ԽՍՀ զորքերի հրամանատար (1921), Հայաստանում Փետրվարյան ապստամբության ճնշողներից։

Կենսագրություն 
Սովորել է Կիևի ռազմական ուսումնարանում, ապա կայսերական ռազմական ակադեմիայի դասընթացներում։ Մասնակցել է ռուս-ճապոնական (1904-1905) և Առաջին համաշխարհային (1914-1918) պատերազմներին։ Հոկտեմբերյան հեղափոխության օրերին հարել է հեղափոխական զինվորներին, ծառայության է մտել կարմիր բանակում։ Եղել է դիվիզիայի պետ, 1919-1920 թվականներիին՝ բանակի (8-րդ, ապա 14-րդ) հրամանատար։ 1921 թվականին Հայաստանում ղեկավարել է Փետրվարյան ապստամբության բռնի ճնշումը։ Մասնակցել է ՀԽՍՀ կարմիր բանակի վերակառուցմանը։ 1924 թվականից ԲԴԿԲ-ում կատարել է Գլխավոր շտաբի հատուկ հանձնարարություններ։ Պարգևատրվել է ՀԽՍՀ Կարմիր դրոշի շքանշանով։

Խորհրդային ռազմական գործիչներ
1877 ծնունդներ
1937 մահեր
Առաջին համաշխարհային պատերազմի մասնակիցներ
Սուրբ Ստանիսլավի 2-րդ աստիճանի շքանշանի ասպետներ